Document ID: /roh_data/filtered/fineweb-2-filterrobots_roh.jsonl.gz/43709

Ils trais concerns ils pli gronds da la branscha il 2019 eran Richemont, Swatch e Rolex. Richemont ha cun la cumpart la pli gronda cun 18% da la svieuta mundiala tar bischutaria ed uras, Swatch ha ina cumpart dad 11%, scriva Deloitte en ses studi annual da «Global Powers of Luxury Goods».
En il studi vegn dentant er declerà cler e net che la pandemia da Covid-19 ha bittà la branscha da products da luxus en ina gronda fora, suenter il bun onn passà. Durant las mesiras dal lockdown nua ch'i ha da restricziuns da viagiar e butias han stuì serrar sin l'entir mund, sajan las cifras sa reducidas a moda dramatica. Grazia al bun onn 2019 possian bleras firmas però er surmuntar quest onn difficil.